КъБР-м и Iэтащхьэ КIуэкIуэ Юрий УФ-м Къэрал кIуэцI IуэхухэмкIэ и органхэм я лэжьакIуэм и махуэм теухуа и хъуэхъу
Къэрал кIуэцI IуэхухэмкIэ министерствэу Къэбэрдей-Балъкъэр Республикэм щыIэм и лэжьакIуэхэу пщIэ зыхуэсщIхэ!
Фи IэщIагъэм ирилажьэхэм я махуэмкIэ си гуапэу сынывохъуэхъу.
А махуэм дэ догъэлъапIэ лIыгъэрэ тегушхуэныгъэрэ зыхэлъ цIыхухэу а къулыкъум къыхуигъэщIахэр икIи ар зи гъащIэ псом IэщIагъэ зыхуэхъуахэр. БлэкIа илъэсищэм и сыт хуэдэ лъэхъэнэми къэралым и дежкIэ нэхъ мыхьэнэшхуэ дыдэ зиIэ а IэнатIэм и лэжьакIуэхэм къулыкъукIэ къапэщылъ къалэнхэр зэпэщу ягъэзащIэу къекIуэкIащ. КъызэрымыкIуэу щыт иджырей зэманми полицэм нэгъэсауэ зэфIегъэкI цIыхухэм я шынагъуэншагъэмрэ мамырыгъэмрэ къызэгъэпэщыным, абы-хэм законкIэ я сэбэп зыхэлъхэмрэ я хуитыныгъэхэмрэ хъумэным, жылагъуэ хабзэр гъэбыдэным, щIэпхъаджагъэхэм, коррупцэм, терроризмэм япэщIэтыным хуэгъэзауэ къыхуагъэув къалэнхэр.
Шэч къытесхьэркъым къэрал кIуэцI IуэхухэмкIэ органхэм яIэ пщIэм, абыхэм цIыхухэм къыхуащI дзыхьым зэпымыууэ хэхъуэу адэкIи зэрекIуэкIынум.
ФIыщIэ хэхарэ щытхъурэ яхуэфащэщ ветеранхэм — гъащIэм быдэу ипсыхьа, Хэкум щхьэмыгъазэу къулыкъу хуэзыщIа цIыхухэм.
Псоми си гуапэу сохъуэхъу ехъулIэныгъэ, узыншагъэ быдэ, насып, ефIэкIуэныгъэ яIэну.
